Überritka G-osztályt árvereznek - Vibes
Ez itt a G650 Landaulet és közel 200 millió forintba kerül
A G-osztály már alapesetben is sokakat meghódít, brutális megjelenés, a mai designelvek szöges ellentéte, mégis sokak kedvence. Erre az autóra tesz egy lapáttal a Mercedes nem is olyan rég újjáélesztett Maybach divíziója, mely szuperritka verziókat készít az amúgy is csúcskategóriás járművekből, esetünkben épp egy G-osztályból.
A G650 Landaulet fantázianevű terepjáró a V12-es duplaturbós G65 magasított, megnyújtott és kabriótetővel ellátott változata. Összesen 99 darabot készítenek belőle, ezek közül az egyik a Bonhams aukciósháznál landolt, ez az utolsó darab a 99-ből. Az aukciósház tervei szerint körülbelül 750.000 dolláros áron fog elkelni a G650, a teljes összeget a Laureus Sport for Good alapítvány fogja megkapni
Fotók: Bonhams